CELEX: 21997D0227(01)
Language: mt
Date: 1996-10-28 00:00:00
Title: Deċiżjoni tal-Kumitat Konġunt taż-ŻEE Nru 56/96 tat-28 ta' Ottubru 1996 li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi barra l-erba' libertaijiet

Avviż Legali Importanti

|

21997D0227(01)

Official Journal L 058 , 27/02/1997 P. 0050 - 0051

		Deċiżjoni tal-Kumitat Konġunt taż-ŻEENru 56/96tat-28 ta' Ottubru 1996li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi barra l-erba' libertaijietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li Jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikoli 86 u 98 tiegħu,Billi r-Regolament tal-Kunsill (KEE) Nru 1612/68 tal-15 ta' Ottubru 1968 dwar il-libertà tal-moviment għal ħaddiema fi ħdan il-Komunità [1] huwa parti mill-Anness V għall-Ftehim;Billi l-Protokoll 15 għall-Ftehim stabbilixxa miżuri ta' transizzjoni għal-Liechtenstein fil-qasam tal-moviment ħieles sa l-1 ta' Jannar 1998;Billi d-Deċiżjoni tal-Kummissjoni 93/569/KEE tat-22 ta' Ottubru 1993 dwar l-implimentazzjoni tar-Regolament tal-Kunsill (KEE) Nru 1612/68 dwar il-libertà tal-moviment tal-ħaddiema fi ħdan il-Komunità fir-rigward, b'mod partikolari, ta' network imsemmi Eures (Servizzi Ewropej ta' Impjiegi) [2] ġiet inkorporata fl-Anness V għall-Ftehim bid-Deċiżjoni tal-Kumitat Konġunt taż-ŻEE Nru 7/94 li temenda l-Protokoll 47 u ċerti l-Annessi għall-Ftehim taż-ŻEE [3];Billi saru ċerti preparazzjonijiet sabiex jippermettu għal kontibuzzjoni finanzjarja ta' l-Istati ta' l-EFTA u l-parteċipazzjoni fis-sistema Eures;Billi l-modalitajiet għall-parteċipazzjoni fl-Istati ta' l-EFTA, u b'mod partikolari l-kontribuzzjoni finanzjarja tagħhom, għandhom jiġu rregolati bid-dispożizzjonijiet relevanti stabbiliti fl-Artikolu 81 għall-Ftehim;Billi jidher xieraq li tiġi estiża l-kooperazzjoni bejn il-Partijiet Kontraenti billi jiġi inkluż in-network tas-Servizzi Ewropej ta' Impjiegi (Eures);Billi l-Protokoll 31 għall-Ftehim għandu għalhekk jiġi emendat sabiex jipprovdi l-modalitajiet għall-parteċipazzjoni ta' l-Istati ta' l-EFTA u sabiex il-kooperazzjoni msaħħa fi ħdan il-qasam ta' l-impjiegi titħalla tibda sa mill-1 ta' Jannar 1996,IDDEĊIEDA KIF ĠEJ:Artikolu 1L-Artikolu li ġej għandu jiġi miżjud għall-Protokoll 31 tal-Ftehim:"Artikolu 15Impjieg1. Il-kooperazzjoni fil-qasam ta' l-impjieg għandha tiġi msaħħa bil-parteċipazzjoni ta' l-Istati ta' l-EFTA fin-network tas-Servizzi Ewropej ta' Impjiegi (Eures). L-Istati ta' l-EFTA għandhom jipparteċipaw sa mill-1 ta' Jannar 1996 fl-attivitajiet varji kollha tal-Komunità taħt il-Eures inkluż l-iskambju ta' informazzjoni, laqgħat ta' esperti, seminars, konferenzi u avvenimenti oħra li għandhom x'jaqsmu.2. L-Istati ta' l-EFTA għandhom jikkontribwixxu finanzjarjament għall-attivitajiet li hemm referenza għalihom fil-paragrafu 1 bi qbil ma' l-Artikolu 82(1) tal-Ftehim.3. L-Istati ta' l-EFTA għandhom jipparteċipaw bis-sħiħ fil-partit ħaddiem u korpi oħra li jassistu lill-Kummissjoni fil-ġestjoni, żvilupp u implimentazzjoni ta' l-attivitajiet li għandhom x'jaqsmu man-network EURES.4. Il-paragrafi 1 sa 3 fuq ma għandhomx japplikaw għal-Liechtenstein qabel l-1 ta' Jannar 1998. Minn dakinhar "il quddiem għandhom japplikaw għal-Liechtenstein soġġett għar-riżultat tar-reviżjoni konġunta li hemm referenza għaliha fl-Artikolu 9 tal-Protokoll 15 għall-Ftehim.""Artikolu 2Din id-Deċiżjoni għandha tidħol fis-seħħ nhar l-1 ta' Novembru 1996, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE. Għandha tapplika mill-1 ta' Jannar 1996.Artikolu 3Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fit-28 ta' Ottubru 1996.Għall-Kumitat Konġunt taż-ŻEEIl-PresidentH. Hafstein[1] ĠU L 257, tat-19.10.1968, p. 2.[2] ĠU L 274, tat-6.11.1993, p. 32.[3] ĠU L 160, tat-28.6.1994, p. 1.--------------------------------------------------